Ριάννα

Πρώτα χρόνια

Γεννήθηκε στις 20 Φεβρουαρίου 1988 στον Άγιο Μιχαήλ των Μπαρμπάντος. Η μητέρα της, Μόνικα Μπρέθγουαϊτ  είναι συνταξιούχος λογίστρια αφρικανικής καταγωγής, ενώ ο πατέρας της, Ρόναλντ Φέντυ, είναι επόπτης σε αποθήκες των Μπαρμπέιντος και έχει ιρλανδική καταγωγή. Έχει δύο βιολογικούς αδερφούς, τον Ρόρεϊ και τον Ρατζάντ καθώς επίσης και τρία ετεροθαλή αδέλφια από την πλευρά του πατέρα της, που λέγονται Κάντυ, Σαμάνθα και Τζέιμι.
Μεγάλωσε στο Μπρίτζνταουν και πέρασε πολύ δύσκολα παιδικά χρόνια, αφού όλη η οικογένεια ζούσε σε ένα σπίτι τεσσάρων δωματίων και η ίδια αναγκαζόταν να βοηθάει τον πατέρα της πουλώντας ρούχα σε ένα στασίδι του δρόμου, προκειμένου να καλύψουν τις βασικές τους ανάγκες. Οι γονείς της χώρισαν όταν εκείνη ήταν 14 ετών, λόγω του εθισμού του πατέρα της στο αλκοόλ. Όσον αφορά τη μουσική, η Ριάννα ξεκίνησε να τραγουδάει σε ηλικία επτά ετών, με ιδιαίτερη αγάπη στη ρέγκε μουσική, ενώ και στο σχολείο της, συμμετείχε σε ότι είχε να κάνει με τη μουσική.

Καριέρα

H Ριάνα ξεκίνησε την καριέρα της, το 2003 όπου σε ηλικία μόλις 15 ετών την ανακάλυψε τυχαία ο Αμερικανός παραγωγός, Έβαν Ρότζερς ο οποίος βρισκόταν σε διακοπές με τη σύζυγο του, στα Μπαρμπέιντος. Αφού την άκουσε να τραγουδάει, της πρότεινε να υπογράψει συμβόλαιο και να μετακομίσει στη Νέα Υόρκη προκειμένου να ασχοληθεί επαγγελματικά με το τραγούδι. Έτσι, κατά την περίοδο των σχολικών διακοπών, η Ριάννακαι η μητέρα της, Mόνικα, ακολούθησαν τον Ρότζερς στην Νέα Υόρκη, με σκοπό να κάνει η Ριάννα, demo που θα μπορούσαν να αποσταλούν σε δισκογραφικές εταιρίες. Σε ηλικία 16 ετών, η Ριάννα υπογράφει συμβόλαιο με τον Ρότζερς και τον Κάρλ Στούρκεν και τα demo της, στάλθηκαν σε διάφορες δισκογραφικές εταιρίες. Ο πρώτος που ανταποκρίθηκε ήταν ο ράπερ Τζέι Ζι , ο οποίος είχε πρόσφατα διοριστεί ως διευθυντής της (CEO) της Def Jam Recordings. Έτσι, την προκάλεσε σε ακρόαση αλλά το τραγούδι ήταν πολύ δύσκολο για έναν νέο καλλιτέχνη και η Ριάννα (όπως έχει δηλώσει) ήταν πολύ ντροπαλή όταν έπρεπε να το ερμηνεύσει αλλά τελικά τα κατάφερε και τραγούδησε το "For the love of you" της Γουίτνεϊ Χιούστον αλλά και τα "Pon de Replay" και "The Last Time", τα οποία έγραψε ο Ρότζερς και αργότερα συμπεριλήφθηκαν στο άλμπουμ της Ριάννα . Μετά από αυτό, υπέγραψε συμβόλαιο με την εταιρία Def Jam Recordings για έξι χρόνια και μετακόμισε στη Νέα Υόρκη προκειμένου να ζήσει με τον Ριάννα και τη σύζυγο του. Τον Μάιο του 2005 εμφανίστηκε στην πίστα "The One" με τον ράπερ, Μέμφις Βίεεκ και κυκλοφόρησε το ντεμπούτο single της, "Pon de Replay", το οποίο απεικονίστηκε με επιτυχία σε όλο τον κόσμο. Το πρώτο της άλμπουμ, πούλησε πάνω δύο εκατομμύρια παγκοσμίως ενώ αργότερα ακολούθησαν και άλλα άλμπουμ που είχαν εξίσου μεγάλη επιτυχία. Στα μέσα του 2007, η Ριάννα ξεκίνησε τις εργασίες για το τρίτο στούντιο άλμπουμ της με τίτλο "Good Girl Gone Bad" το οποίο γνώρισε τεράστια επιτυχία σε πολλές χώρες όπως η Βραζιλία, η Αυστραλία, οι Ηνωμένες Πολιτείες Αμερικής, ο Καναδάς, η Ιρλανδία, η Ιαπωνία, η Ρωσία και το Ηνωμένο Βασίλειο. Το άλμπουμ έλαβε τις πιο θετικές κριτικές απ' όλα τα άλμπουμ της. Μέχρι και το 2009, η Rihanna έκανε άλμπουμ τα οποία ήταν στις ψηλότερες θέσεις των charts παγκοσμίως, ώσπου, το 2010, σε ηλικία μόλις 22 ετών κάνει μια συνεργασία με τον ράπερ, Eminem για το τραγούδι "Love The Way You Lie" όπου κατακτά την πρώτη θέση στα charts πάνω από 20 χωρών. Μάλιστα, αναδείχθηκε και 5η γυναίκα καλλιτέχνης στην ιστορία του γραφήματος. Ακολουθούν άλλα singles της, τα οποία γνώρισαν τεράστια επιτυχία και στα 53α βραβεία Grammy παίρνει το βραβείο "καλύτερη καταγραφή χορού" για τη χορογραφία στο βιντεο-κλιπ, "Only Girl In The World". Ακολούθησαν συνεργασίες και solo με παρόμοια επιτυχία ενώ σημαντική χρονιά για την Rihanna θεωρήθηκε το 2012, αφού κέρδισε το 3ο της βραβείο Grammy, ψηφίστηκε ως το καλύτερο Διεθνούς θηλυκό σόλο καλλιτέχνης, έκανε μια συνεργασία με τον τότε σύντροφο της, Κρις Μπράουν , που έλαβε και θετικές και αρνητικές κριτικές, έπαιξε σε μια ταινία αλλά έλαβε βραβείο για την δεύτερη χειρότερη ερμηνεία της χρονιάς αλλά πήρε και ένα θετικό βραβείο αφού θεωρήθηκε μια από τους πιο σημαντικούς καλλιτέχνες που ξεκίνησαν όταν ήταν έφηβοι. Εως το 2014 κέρδισε πολλά βραβεία, ξεχώρισε μέσα από πολλά τραγούδια και συνεργασίες με πιο σημαντική αυτή στο τραγούδι "Can't Remember To Forget You" με τη Σακίρα, τον Ιανουάριο του 2014 οπου έλαβε ανάμεικτες κριτικές. Τον Ιανουάριο του 2015 ανακοίνωσε μέσω twitter ότι ετοιμάζει νέο άλμπουμ και single, το οποίο και κυκλοφόρησε στις 25 Φεβρουαρίου και είναι σε συνεργασία με τον Κάνι Γουεστ (Kanye West) και τον Πολ Μακάρτνεϊ (Paul McCartney).

Φιλανθρωπίες

Το 2006, ίδρυσε το ίδρυμα "Πιστεύω" για να βοηθήσει παιδιά με νοητικά προβλήματα. Το 2007, αντιπροσώπευσε μαζί με άλλους καλλιτέχνες μια διαφορετική παγκόσμια φιλανθρωπία για την καταπολέμηση του AIDS και σχεδίασαν ρούχα σε συνεργασία με την εταιρία ενδυμάτων H&M και συγκεκριμένα τη γραμμή Fashion Against AIDS. Το 2008, έκανε συναυλίες και τα έσοδα τα έδωσε μέσω του ιδρύματος της "Πιστεύω" για την παροχή  ιατρικών εφοδίων, σχολικά είδη και παιχνίδια για τα παιδιά που έχουν ανάγκη. Τον Ιανουάριο του 2010 οργάνωσε την εκστρατεία "Ελπίδα για την Αϊτή τώρα" ενώ στις 12 Φεβρουαρίου 2012, έκανε μια επίδειξη στο  House of Blues στο Λος Άντζελες για να συγκεντρωθούν χρήματα για το Παιδικό Ορθοπαιδικό Κέντρο και το σήμα Taper-Johnny Mercer Καλλιτέχνες Πρόγραμμα στο Νοσοκομείο Παίδων του Λος Άντζελες. Τον Νοέμβριο του 2012, η Rihanna έδωσε 100.000 δολάρια στην τράπεζα τροφίμων ύστερα από τον τυφώνα Sandy ενώ την ίδια χρονιά δώρισε 1.750.000 δολάρια στο Νοσοκομείο "Βασίλισσα Ελισάβετ" στον τόπο που μεγάλωσε η ίδια η Rihanna, δηλαδή το Bridgetown των Μπαρμπέιντος. Το 2013 υποσχέθηκε να δώσει στη UNICEF 61.000 δολάρια προκειμένου να βοηθήσει τους άστεγους ύστερα από σεισμό, στις Φιλιππίνες και τα έδωσε. Στις 3 Ιανουαρίου 2014 πήρε μέρος στην εκστρατεία  MAC Viva Glam, η οποία ωφελεί τις γυναίκες, τους άνδρες και παιδιά που ζουν με τον ιό HIV / AIDS.

Προσωπική Ζωή

Το 2008 έγινε γνωστή η σχέση της με τον Κρις Μπράουν. Ένα χρόνο αργότερα, εκείνος κατηγορήθηκε για επίθεση κάνοντας εγκληματικές απειλές ενώ σύμφωνα με το Αστυνομικό Τμήμα του Λος Άντζελες είχε ασκήσει βία πάνω της. Αργότερα διέρρευσαν από το ίδιο αστυνομικό τμήμα και άλλες φωτογραφίες της σε άσχημη σωματική και ψυχολογική κατάσταση λόγω της βίας που υπέστη ξανά από τον Μπράουν. Τον Ιούνιο του 2009, ο Μπράουν κρίθηκε ένοχος σε επίθεση κακουργήματος και έλαβε ποινή πέντε ετών δοκιμασίας αλλά και διαταγή ασφαλιστικών μέτρων από την Ριάννα.
Μετά το χωρισμό τους, ξεκίνησε μια σχέση με τον παίκτη του μπέιζμπολ Ματ Κεμπ, η οποία κράτησε σχεδόν ένα χρόνο. Το καλοκαίρι του 2012, έγινε γνωστή η επανασύνδεση της με τον Μπράουν αλλά στις αρχές του 2013, έγινε γνωστό ότι χώρισαν ξανά. Από τις αρχές μέχρι το καλοκαίρι του 2015 διατηρούσε δεσμό με τον Λεονάρντο ΝτιΚάπριο. Από τον Οκτώβριο του 2016 μέχρι σήμερα, έχει σχέση με τον επιχειρηματία Χασάν Τζαμίλ.